id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id id ms ms id ms id id id id id id id jv id id ms ms eo ms id id id id id id id ms id id id ms ms id ms id id ms id ms ms ms ms id ms ms id ms ms id id ja id id ms ms id id id en ms ms en en en en en en id ms id id ms en id id jv ms id id it es id id en id ms ms ms ms ms ms
Trauma Kepala & Konkusi: Kesan Awal 10 Tanda Amaran Ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Sistem Saraf & Otak
Isu Sistem Saraf & Otak Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jika Kepala Terhentak, Periksa 10 Tanda Amaran Ini, Jangan Biarkan Takut Ada Darah Beku!
Ditulis oleh Fatin Zahra Disemak pada 3 minggu lalu
Disemak secara perubatan oleh Dr. Ahmad Wazir Aiman
Dalam hidup, kita tidak dapat elak daripada mengalami kemalangan. Kadangkala, kita mungkin akan alami trauma kepala ataupun pendarahan kepala yang membuatkan kita terkejut dan tidak tahu apa yang patut dilakukan.
Namun, apa tindakan yang paling tepat anda boleh lakukan jika anda alami konkusi? Rehat, tunggu bantuan ataupun cepat-cepat bergerak berjumpa doktor?
Jika anda juga tidak pasti apa yang anda patut lakukan ketika terhantuk ataupun tercedera pada bahagian kepala, jom ikuti artikel kami. Mana tahu boleh membantu anda!
Untuk mendapatkan lebih banyak info berkenaan kesihatan saraf dan otak, anda boleh klik di sini.
Apa itu konkusi (concussion)?
Konkusi merupakan sejenis kecederaan pada otak yang disebabkan oleh hentakan di kepala. Jika anda ataupun orang tersayang mengalami konkusi, rehat dan juga rawatan perlu bermula dengan kadar segera.
Jika anda tidak pasti sama ada hantukan kepala anda itu serius ataupun tidak, cepat-cepatlah berjumpa dengan doktor untuk rawatan lanjut.
Ramai orang yang mengalami konkusi hanya mendapat simptom ringan seperti pening kepala dan boleh sembuh dalam masa sehari atau dua.
Namun, sebanyak 5% pesakit yang tidak mendapatkan rawatan boleh mengalami pendarahan kepala dan darah beku jika tidak didiagnosis dengan betul.
Elak pendarahan kepala, periksa tanda amaran ini dalam masa 48 jam setelah konkusi
Masalah yang disebabkan oleh konkusi akan muncul dalam masa 24 hingga 48 jam selepas berlakunya hantukan pada kepala.
Pening kepala yang tidak hilang dan tidak pulih walaupun makan ubat tahan sakit.
Hilang ingatan dan tidak boleh ingat semula apa yang terjadi ketika dan selepas kejadian.
Tidak dapat cam orang ataupun tempat yang dahulunya familiar.
Mempunyai masalah untuk seimbangkan diri.
Mempunyai perangai yang pelik seperti senang marah atau mengalami mood swing.
Penglihatan jadi kabur ataupun bertindih.
Susah untuk kekal terjaga.
Rasa kebas pada tangan atau kaki.
Apa yang anda perlu lakukan jika mendapat kecederaan kepala?
Jika kecederaan trauma kepala anda tidak teruk, simptom sakit kepala yang anda alami tidak akan kekal lama. Ia akan hilang dalam masa beberapa hari.
Namun, setiap individu mempunyai jangka masa tersendiri untuk sembuh. Sama juga dengan kanak-kanak, mereka mungkin akan makan masa untuk sembuh setelah terhantuk atau mengalami konkusi.
Jika anda mengalami konkusi atau trauma kepala sewaktu melakukan aktiviti sukan, anda perlu berhenti dan kurangkan aktiviti tersebut. Berikan masa kepada badan anda untuk sembuh.
Dalam masa 24 jam selepas kecederaan kepala, lebih baik jika anda tidak memandu, bekerja ataupun berjalan berseorangan. Disebabkan simptom konkusi masih lagi berlangsung, anda berisiko untuk jatuh pengsan seorang diri.
Pada hari 1 dan 2 selepas kecederaan kepala:
Berehat sahajalah di rumah. Anda boleh lakukan aktiviti yang ringan. Namun, jika simptom jadi makin teruk, cuba rehat untuk beberapa minit dan sambung aktiviti tersebut kemudian
Jangan berada terlalu lama di hadapan skrin
Jangan minum minuman berkafein
Elakkan melakukan sukan ataupun aktiviti lasak yang boleh membuatkan anda cedera lagi
Tidur sekurang-kurangnya 8-10 jam jika anda mengalami konkusi dalam masa 24 jam
Selepas beberapa hari hinggalah 1 minggu
Cuba lakukan beberapa aktiviti ringan. Jika anda masih tidak dapat lakukannya untuk masa yang lama, tidak mengapa. Berehat sebentar dan cuba lagi kemudian
Anda mungkin boleh kembali ke sekolah ataupun bekerja dalam masa seminggu selepas konkusi atau trauma kepala. Jika anda rasa sukar untuk kembali ke sekolah atau bekerja, anda perlu kembali ke hospital untuk pemeriksaan lanjut
Elakkan melakukan sukan yang boleh menyebabkan anda terkena hantukan kepala sekali lagi
Jika dalam 7 hingga 10 hari simptom anda tidak sembuh, anda perlu berjumpa doktor untuk rawatan lanjut
Selepas seminggu terkena trauma kepala
Jika simptom sudah beransur hilang, anda boleh sambung semua aktiviti anda seperti biasa
Tunggu dulu dan jangan lakukan lagi aktiviti yang telah membuatkan anda terkena konkusi. Jika anda terlibat dalam sukan, ambil cuti pendek daripada menyertai sukan tersebut
Selepas sebulan cedera di kepala
Pada waktu ini, semua aktiviti anda mungkin telah berjalan seperti biasa
Jika anda ingin sertai semula aktiviti sukan, anda perlu berhubung dengan jurulatih anda supaya beliau boleh menyediakan pelan untuk anda. Sebaiknya, anda perlu lakukan aktiviti sukan dengan cara perlahan-lahan
Jangan gopoh selepas mendapat trauma kepala
Jika anda mahu sembuh trauma kepala dalam masa yang singkat, anda perlu mendapatkan rehat yang cukup.
Selain itu, perhatikan aktiviti mana yang membuatkan simptom anda jadi makin teruk. Jika boleh, elakkan daripada melakukan aktiviti tersebut.
Kecederaan kepala juga boleh buatkan anda rasa sukar untuk belajar. Jangan panik. Beri masa untuk kecederaan anda pulih.
Anda juga boleh berehat dan bercakap dengan guru atau pensyarah anda jika perlukan masa yang lebih panjang untuk sembuh.
Jika anda boleh lakukan semua perkara di atas, kecederaan anda pasti tidak akan kekal lama dan sembuh dalam masa yang singkat!
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Brain Line. 2018. What To Do If You Think You Have Had a Concussion? February 26. Accessed June 8, 2020. https://www.brainline.org/article/what-do-if-you-think-you-have-had-concussion.
Cleaveland Clinic. 2017. Suspect a Concussion? How to Help (Not Hurt) Your Recovery. August 15. Accessed July 8, 2020. https://health.clevelandclinic.org/suspect-a-concussion-how-to-help-not-hurt-your-recovery/.
Mayo Clinic. 2020. Concussion. February 22. Accessed July 8, 2020. https://www.mayoclinic.org/diseases-conditions/concussion/symptoms-causes/syc-20355594.
NHS. 2020. Concussion. June 11. Accessed July 8, 2020. https://www.nhs.uk/conditions/concussion/.
Teens Health. 2019. Concussions. February. Accessed July 8, 2020. https://kidshealth.org/en/teens/concussions.html.
Sakit Kepala Selepas Makan Tapi Tak Tahu Apa Punca? Ini Dia 7 Sebabnya!
Kerap Sakit Kepala? Usah Ambil Ringan! Ini 6 Tanda Serius Berkaitan Barah Otak!
Ditulis oleh Fatin Zahra Disemak pada 3 minggu lalu
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.